b'\n_START_ARTICLE_\nFriedrich Georg Otto von Rosen\n_START_SECTION_\n\xc5\xbdivljenje\n_START_PARAGRAPH_\n1. januarja 1777 je kot navadni vojak vstopil v Preobra\xc5\xbeenski polk; aktivno voja\xc5\xa1ko slu\xc5\xbebo je pri\xc4\x8del leta 1785 in 1. januarja 1789 je bil kot stotnik preme\xc5\xa1\xc4\x8den v Estonski lovski korpus. V njegovi sestavi se je udele\xc5\xbeil vojne s \xc5\xa0vedi (1790) in Poljaki (1792, 1794) ter italijansko-\xc5\xa1vicarske kampanje leta 1799._NEWLINE_20. marca 1805 je bil povi\xc5\xa1an v podpolkovnika in imenovan za poveljnika Peterbur\xc5\xa1kega grenadirskega polka; s slednjim se je udele\xc5\xbeil vojne tretje koalicije. 12. decembra 1807 je bil povi\xc5\xa1an v polkovnika._NEWLINE_17. januarja 1811 je bil imenovan za poveljnika novoustanovljenega Litvanskega mu\xc5\xa1ketirskega polka; slednji je bil 22. februarja 1811 preoblikovan v pehotni polk. Za zasluge med patriotsko vojno je bil 11. januarja 1814 povi\xc5\xa1an v generalmajorja._NEWLINE_Leta 1815 je postal poveljnik 3. brigade 14. pehotne divizije, katerega polo\xc5\xbeaj je zasedal do 20. septembra 1821. Leta 1832 je postal poveljnik Sevastopola. 2. aprila 1833 je postal generalporo\xc4\x8dnika in 9. septembra 1842 je bil odpoklican kot sevastopolski poveljnik._NEWLINE_17. marca 1845 je bil povi\xc5\xa1an v generala pehote.'